# கடன்

## நிதி ஆதாரம்

**ரொக்கக் கடன்**  
வணிகப் பொருட்கள் மற்றும் கடன்களுக்கான பாதுகாப்பு ஈடுகளுக்குப் பதிலாக வங்கிகள்
பணத்தைக் கடனாக கொடுக்கும் முதன்மையான வழிமுறை இதுதான். இது நடப்புக் கணக்கு போலவே இயங்குகிறது, என்ன வேறுபாடென்றால் இந்தக் கணக்கிலிருந்து பணத்தை எடுப்பது கணக்கில் வைக்கப்பட்டிருக்கும் தொகையுடன் கட்டுப்படுத்தப்படுவதில்லை. அதற்குப் பதிலாக கணக்கு வைத்திருப்பவர், கணக்கில் வைப்புத் தொகைக்கும் மேலாக "வரையறை", "கடன் வசதி" என்று அழைக்கப்படும் ஒரு குறிப்பிட்ட தொகையை மட்டுமே எடுக்க அனுமதிக்கப்படுவார். நடைமுறையில் ரொக்கக் கடன்கள் கேட்கப்படும்போது திரும்பச் செலுத்தப்படவேண்டும். அதனால் இவை வங்கியின் கேட்பு நிதிகளின் நேர்மாறான பகுதிகளாகும்.  
**நடப்பு மூலதனம்:**  
தங்கள் தினசரி நடவடிக்கைகள் அனைத்திற்கும் செலவுசெய்ய நிறுவனங்களுக்குப் பணம் தேவைப்படுகிறது. அவர்கள் ஊதியம் வழங்கவேண்டும, கச்சாப் பொருட்களை வாங்கவேண்டும், பில்களைக் கட்டவேண்டும் என பல செலவுகள் இருக்கிறது. இவற்றையெல்லாம் செய்வதற்கு அவர்களிடம் இருக்கும் பணம்தான் நிறுவனத்தின் நடப்பு மூலதனம் எனக் கூறப்படுகிறது. நடப்பு மூலதனத்திற்கான முக்கிய ஆதாரமாக இருப்பது நடப்பு சொத்திருப்புகள், ஏனெனில் பணத்தை உருவாக்குவதற்கு நிறுவனம் பயன்படுத்தும் குறுகிய கால சொத்திருப்புகளாக இருப்பவை இவைதான். எனினும், நிறுவனம் நடப்பு கடப்பாடுகளையும் கொண்டிருக்கிறது அதனால் நிறுவனம் தன் வசம் எவ்வளவு நடப்பு மூலதனம் இருக்கிறது என்பதை மதிப்பிடும்போது இவற்றையும் கணக்கில் எடுத்துக்கொள்ளவேண்டும்.  
அதனால் நடப்பு மூலதனம் என்பது:-
நடப்பு மூலதனம் = நடப்பு சொத்திருப்பு
கையிருப்பு + கடனாளிகள் + பணம்
- நடப்பு கடப்பாடுகள்
இவ்வாறு நடப்பு மூலதனம் என்பது நிகர நடப்பு சொத்திருப்பு போன்றதே ஆகும், மேலும் அது நிறுவனத்தின் இருப்புநிலை ஏட்டின் மேல்புற பாதியின் முக்கிய அங்கமாகவும் இருக்கிறது. தன்னுடைய எல்லாத் தேவைகளையும் நிறைவேற்றுவதற்கு ஒரு நிறுவனத்திடம் போதிய நடப்பு மூலதனம் இருப்பது அவசியமாகும். பல நிறுவனங்கள் திவாலாகிப் போயிருக்கிறது, அதற்குக் காரணம் அவை இலாபகரமாக இயங்கவில்லை என்பதில்லை, ஆனால் அவை நடப்பு மூலதனப் பற்றாக்குறையால் தொந்தரவுகளுக்கு உள்ளாயின.
நடப்பு மூலதன சுழற்சி  
**வங்கி மிகைஎடுப்பு:**  
மிகைஎடுப்பு என்னும் சொல்லுக்கு ஒரு வங்கி கணக்கிலிருந்து மிக அதிகமாகப் பணம் எடுக்கும் ஒரு செயலாகும். வேறுவகையில் சொல்லவேண்டுமென்றால், வங்கிக் கணக்குவைத்திருப்பவர் ஒரு வங்கிக் கணக்கில் போடப்பட்டுள்ள பணத்திற்கும் மேலாக எடுப்பது என்று பொருள். ஒரு வங்கி கணக்கிலிருக்கும் இருப்பைக் காட்டிலும் கூடுதல் பணம் எடுக்கும்போது மிகைஎடுப்பு ஏற்படுகிறது, இது அந்த கணக்கில் ஒரு எதிர்மாறான இருப்பை ஏற்படுத்துகிறது - ஒரு நபர் "மிகை எடுப்பாளர்" என்று சொல்லப்படலாம்.  
கணக்கு வைத்திருப்பவரிடம் மிகைஎடுப்பு பாதுகாப்புத் திட்டத்துக்கான ஒப்பந்தம் ஒன்று முன்னரே செய்யப்பட்டிருந்து, மிகைஎடுப்பு செய்யப்பட்ட தொகை அதிகாரமளிக்கப்பட்ட மிகைஎடுப்புக்குள் இருந்தால், அப்போது அதற்கு வசூலிக்கப்படும் வட்டி விகிதம் ஒப்புக்கொண்ட அளவிலேயே இருக்கும். ஒப்பந்த விதிமுறைக்கும் மேலாக இருப்பு அதிகரித்தால், அதற்கான கட்டணங்கள் விதிக்கப்படும், மேலும் உயர் வட்டி விகதங்கள் பொருந்தலாம்.  
**காலவரம்புடையக் கடன்:**  
வங்கியில் காலவரை வைப்புத்தொகைகளின் எதிர்மாறானவை காலவரம்புடைய கடன். நிலையான, முன்னரே தீர்மானிக்கப்பட்ட தவணைமுறைகளில் திரும்பச் செலுத்துதல் கோரப்பட்டிருந்தால் வங்கிகள் இந்த முறைமையில் கடன் வழங்குகின்றன. இந்த வகையான கடன்கள் வழக்கமாக நீண்ட கால சொத்திருப்புகளைப் பெறுவதற்காக கடன் வாங்குனர்களுக்கு வழங்கப்படும், எ-டு: கடன் வாங்குபவருக்கு நீண்ட காலத்துக்கு ஆதாயமாக இருக்கக்கூடிய சொத்திருப்புகள் (குறைந்தது ஒரு ஆண்டுக்கு மிகையாக இருக்கவேண்டும்). இயந்திரத் தொகுதிகள் மற்றும் சாதனங்கள் வாங்குதல், தொழிற்சாலைக்குக் கட்டிடம் கட்டுதல், புதிய செயல்திட்டங்களை அமைத்தல் ஆகியவை இந்தப் பிரிவில் அடங்கும். மோட்டார் வாகனங்கள், நுகர்வோர் பயன்பாட்டுப்பொருட்கள், வீடு மனைகள் மற்றும் உள்கட்டமைப்பு உருவாக்கம் ஆகியவையும் கூட இந்தப் பிரிவில் அடங்கும்.  
**கட்டணங்களைக் கழிவுசெய்தல்:**  
சில சிறிய வங்கிகளிடத்தில் கட்டணம் குறைத்தல் ஒரு பெரும் செயல்பாடாக இருக்கிறது. இந்தக் குறிப்பிட்ட வகை கடன் அளித்தலில், கடன் வாங்குபவர் தன்னுடைய வாடிக்கையாளர் மீது எடுத்த பில்லை வங்கி எடுத்துக்கொண்டு ஒரு சிறுதொகையை கழிவு/தரகுக் கூலியாக கழித்துக்கொண்டு உடனடியாக அவருக்குப் பணம் செலுத்திவிடும். பில்லில் குறித்த நாளன்று கடன் வாங்கியவரின் வாடிக்கையாளரிடம் வங்கி அந்த பில்லை வழங்கி ஒட்டுமொத்த தொகையையும் வசூலிக்கும். அந்த பில் தாமதப்படுத்தப்பட்டால், வணிக நடவடிக்கை விதிமுறைகளுக்கு ஏற்ப முன்னரே தீர்மானிக்கப்பட்ட வட்டியை கடன் வாங்கியவர் அல்லது அவருடைய வாடிக்கையாளர் செலுத்துவார்.  
**செயல்திட்டத்துக்கான நிதியளித்தல்:**  
செயல்திட்ட நிதியாதாரம் என்பது ஒரு கடினமான நிதியாதாரக் கட்டமைப்பை ஆதாரமாகக் கொண்டு நீண்ட-கால உள்கட்டமைப்பு மற்றும் தொழிற்துறை செயல்திட்டங்களுக்கு நிதி அளித்தலாகும்,
இங்கு செயல்திட்ட ஆதரவாளர்களின் இருப்புநிலை ஏடுகளைப் பயன்படுத்துவதற்குப் பதிலாக செயல்திட்ட கடன் மற்றும் வட்டியில்லா பங்குகள் இந்தச் செயல்திட்டத்திற்கு நிதியளிக்கப் பயன்படுத்தப்படுகிறது. வழக்கமாக ஒரு செயல்திட்ட நிதியளிப்பு கட்டமைப்பு, ஸ்பான்ஸர்கள் என்று அறியப்பட்ட வட்டியில்லா பங்குகளின் முதலீட்டாளர்கள் மற்றும் இந்தச் செயல்பாட்டுக்குக் கடன்களை வழங்கும் வங்கிகளின் ஒரு குழு ஆகியவற்றை உள்ளடக்கியிருக்கும்.